ddrg/super_eurlex huggingface dataset:
Ehdotus neuvoston asetukseksi (EY) tukijärjestelmästä tiettyjen peltokasvien viljelijöille annetusta asetuksesta (ETY) N:o 1765/92 poikkeamisesta kesannointivelvoitteen osalta markkinointivuonna 1999/2000 /* KOM/98/0366 lopull. - CNS 98/0213 */



Virallinen lehti nro C 218 , 14/07/1998 s. 0020



Ehdotus neuvoston asetukseksi (EY) tukijärjestelmästä tiettyjen peltokasvien viljelijöille annetusta asetuksesta (ETY) N:o 1765/92 poikkeamisesta kesannointivelvoitteen osalta markkinointivuonna 1999/2000 (98/C 218/11) KOM(1998) 366 lopull. - 98/0213(CNS) (Komission esittämä 12 päivänä kesäkuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että asetuksella (ETY) N:o 1765/92 (1) käyttöön otetussa tukijärjestelmässä tiettyjen peltokasvien viljelijöiden on kesannoitava ennalta määrätty prosenttiosuus peltoalastaan saadakseen yleisen järjestelmän perusteella maksettavan korvauksen; tätä prosenttiosuutta olisi tarkistettava tuotannon ja markkinoiden kehittymisen mukaisesti, kyseisen järjestelmän käyttöönoton jälkeen viljamarkkinat ovat tasapainottuneet erityisesti sisäisen kulutuksen lisääntymisen ansiosta; kyseisen tilanteen sekä hyvin pienten varastojen ja markkinahintojen vakauden vuoksi kesannointivelvoite on jouduttu aiempina markkinointivuosina vahvistamaan huomattavasti ennalta määrättyä prosenttiosuutta alhaisemmalle tasolle, viljamarkkinoiden viimeaikainen kehitys sekä yhteisön markkinoilla että maailmanmarkkinoilla on johtanut suuntauksen muuttumiseen erityisesti julkisten varastojen määrässä ja maailmanmarkkinahintojen tasossa, ja kyseinen tilanne on otettava huomioon vahvistettaessa kesannointivelvoitteen osuutta markkinointivuodeksi 1999/2000; tämän vuoksi kyseinen osuus on syytä vahvistaa sopivalle tasolle, jotta vältetään liian suurten julkisten varastojen muodostuminen juuri ennen ensimmäistä markkinointivuotta, jona Agenda 2000 -asiakirjaa sovelletaan, ON ANTANUT TÄMÄN ASETUKSEN: 1 artikla Asetuksen (ETY) N:o 1765/92 7 artiklasta poiketen kyseisen artiklan 1 kohdassa tarkoitettu kesannointivelvoite vahvistetaan markkinointivuonna 1999/2000 10 prosentiksi. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 181, 1.7.1992, s. 12. Asetus sellaisena kuin se on viimeksi muutettuna asetuksella (EY) N:o 2309/97 (EYVL L 321, 22.11.1997, s. 3).
Muutettu ehdotus Euroopan parlamentin ja neuvoston direktiiviksi tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä annetun neuvoston direktiivin 95/69/EY muuttamisesta /* KOM/98/0485 lopull. - COD 97/0213 */



Virallinen lehti nro C 270 , 29/08/1998 s. 0015



Muutettu ehdotus Euroopan parlamentin ja neuvoston direktiiviksi tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä annetun neuvoston direktiivin 95/69/EY (1) muuttamisesta (98/C 270/07) KOM(1998) 485 lopull. - 97/0213(COD) (Komission esittämä 28 päivänä heinäkuuta 1998 EY:n perustamissopimuksen 189 a artiklan 2 kohdan nojalla) Vastauksena Euroopan parlamentin 19 päivänä helmikuuta 1998 pidetyssä täysistunnossa annettuun lausuntoon Euroopan parlamentin ja neuvoston direktiiviehdotuksesta, joka koskee tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä annetun neuvoston direktiivin 95/69/EY muuttamista, komissio on päättänyt Euroopan yhteisön perustamissopimuksen 189 a artiklan 2 kohdan määräysten mukaisesti muuttaa kyseistä ehdotusta seuraavasti: Muutetaan 1 artikla seuraavasti: 1) poistetaan 2 kohdan ii) alakohta 2) poistetaan 5 kohta 3) poistetaan 11.2.2.1 kohdassa otsikon "toimitilat ja tuotantolaitteet" jälkeinen toinen alakohta. (1) EYVL C 300, 1.10.1997, s. 10.
Ehdotus neuvoston asetukseksi (EY) maatalouden rakenteiden tehokkuuden parantamisesta annetun neuvoston asetuksen (EY) N:o 950/97 muuttamisesta /* KOM/98/0462 lopull. - CNS 98/0264 */



Virallinen lehti nro C 281 , 10/09/1998 s. 0012



Ehdotus neuvoston asetukseksi (EY) maatalouden rakenteiden tehokkuuden parantamisesta annetun neuvoston asetuksen (EY) N:o 950/97 muuttamisesta (98/C 281/08) KOM(1998) 462 lopull. - 98/0264(CNS) (Komission esittämä 29 päivänä heinäkuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että asetuksessa (EY) N:o 950/97 (1) säädettyjen tasaushyvitysten soveltamisesta on annettu erityisiä säännöksiä Portugalin epäsuotuisia alueita varten; ottaen huomioon maatalouden rakenteiden tilanne kyseisessä maassa näitä säännöksiä on perusteltua jatkaa tilanteen parantamiseksi, ON ANTANUT TÄMÄN ASETUKSEN: 1 artikla Korvataan asetuksen (EY) N:o 950/97 39 artikla seuraavasti: "39 artikla Manner-Portugalissa voidaan 31 päivään joulukuuta 1999 asti myöntää 17 artiklassa tarkoitettua tasaushyvitystä maanviljelijöille, jotka viljelevät vähintään yhden hehtaarin kokoista viljelyalaa." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 142, 2.6.1997, s. 1.
II
(Valmistavat s……d‰kset)
KOMISSIO
Muutettu ehdotus neuvoston direktiiviksi moottoriajoneuvojen ja niiden per…vaunujen rekisteÜ
r‰intiasiakirjoistaØ (˛)
(98/C 301/06)
(ETA:n kannalta merkityksellinen teksti)
KOM(1998) 508 lopull.  97/0150(SYN)
(Komission EY:n perustamissopimuksen 189Øa artiklan 2 kohdan nojalla esitt…m… 6 p…iv…n…
elokuuta 1998)
(˛)ÙEYVL C 202, 2.7.1997, s. 13.
ALKUPER´INEN TEKSTI MUUTETTU TEKSTI
8 artiklan 3 kohta
3.ÙÚJ…senvaltioiden on toimitettava t…ss… direktiiviss…
tarkoitetuista kysymyksist… antamansa keskeiset kansalÜliset s……nn‰kset sek… liitteen I ja liitteen II m……r…ystenmukaisesti annetut rekister‰intitodistusmallit kirjallisina
komissiolle.3.ÙÚJ…senvaltioiden on toimitettava t…ss… direktiiviss…
tarkoitetuista kysymyksist… antamansa keskeiset kansalÜliset s……nn‰kset sek… liitteen I ja liitteen II m……r…ystenmukaisesti annetut rekister‰intitodistusmallit kirjallisina
komissiolle. Komissio toimittaa j…senvaltioille kaikki kanÜ
sallisten hallintojen k…ytt…m…t rekister‰intitodistusmallit.
Liite I, Osa I, Osio V, R2a (uusi)
R2a  moottorin sarjanumeroC 301/8 30.9.98 Euroopan yhteis‰jen virallinen lehti FIÚ
Ehdotus: Euroopan parlamentin ja neuvoston päätös kirjan ja lukemisen alaa koskevasta kääntämisen kattavasta tukiohjelmasta tehdyn päätöksen N:o 2085/97/EY muuttamisesta (Ariane-ohjelma) /* KOM/98/0539 lopull. - COD 98/0282 */



Virallinen lehti nro C 319 , 16/10/1998 s. 0013



Ehdotus Euroopan parlamentin ja neuvoston päätökseksi kirjan ja lukemisen alaa koskevasta kääntämisen kattavasta tukiohjelmasta tehdyn päätöksen N:o 2085/97/EY muuttamisesta (Ariane-ohjelma) (98/C 319/05) (ETA:n kannalta merkityksellinen teksti) KOM(1998) 539 lopull. - 98/0282(COD) (Komission esittämä 24 päivänä syyskuuta 1998) EUROOPAN PARLAMENTTI A EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 128 artiklan, ottavat huomioon komission ehdotuksen, ottavat huomioon alueiden komitean lausunnon, noudattavat perustamissopimuksen 189 b artiklassa määrättyä menettelyä, sekä katsovat, että (1) 6. päivänä lokakuuta 1997 tehdyllä Euroopan parlamentin ja neuvoston päätöksellä N:o 2085/97/EY on otettu käyttöön kirjan ja lukemisen alaa koskeva kääntämisen kattava tukiohjelma (Ariane) 1 päivästä tammikuuta 1997 31 päivään joulukuuta 1998, (2) mainitun päätöksen 8 artiklan kolmannessa alakohdassa säädetään, että kaikkiin toimiin olisi ryhdyttävä käyttöön otetun ohjelman keskeytymisen välttämiseksi, (3) Euroopan parlamentti ja neuvosto tekivät 28 päivänä toukokuuta 1998 ehdotuksen päätökseksi kulttuuriyhteistyön yhtenäisen rahoitus- ja ohjelmointivälineen perustamisesta 1 päivästä tammikuuta 2000 31 päivään joulukuuta 2004, ja (4) mainitun ehdotuksen hyväksymistä odoteltaessa on taattava Euroopan yhteisön kulttuuritoiminnan Ariane-ohjelman kattamilla aloilla, OVAT PÄÄTTÄNEET SEURAAVAA: 1 artikla Muutetaan päätös N:o 2085/97/EY seuraavasti: 1. Korvataan 1 artiklassa päivämäärä "31 päivään joulukuuta 1998" päivämäärällä "31 päivään joulukuuta 1999". 2. Korvataan 6 artiklassa luku "7 miljoonaa ecua" luvulla "10 miljoonaa euroa". 2 artikla Tämä päätös tulee voimaan 1 päivänä tammikuuta 1999.
Ehdotus neuvoston päätökseksi Euroopan yhteisön kannasta ehdotukseen Yhdistyneiden Kansakuntien Euroopan talouskomission säännöksi N- ja O-luokan säiliöajoneuvojen tyyppihyväksyntää kaatumisvakavuuden osalta koskevista yhdenmukaisista vaatimuksista /* KOM/98/0564 lopull. - AVC 98/0292 */



Virallinen lehti nro C 374 , 03/12/1998 s. 0017



Ehdotus neuvoston päätökseksi Euroopan yhteisön kannasta ehdotukseen Yhdistyneiden Kansakuntien Euroopan talouskomission säännöksi N- ja O-luokan säiliöajoneuvojen tyyppihyväksyntää kaatumisvakavuuden osalta koskevista yhdenmukaisista vaatimuksista (98/C 374/06) (ETA:n kannalta merkityksellinen teksti) KOM(1998) 564 lopull. - 98/0292(AVC) (Komission esittämä 14 päivänä lokakuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon komission ehdotuksen, ottaa huomioon Euroopan parlamentin puoltavan lausunnon, ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) 27 päivänä marraskuuta 1997 tehdyn neuvoston päätöksen 97/836/EY (1) ja erityisesti sen 4 artiklan 2 kohdan toisen luetelmakohdan, sekä katsoo, että (1) äänestettäessä ehdotuksesta Yhdistyneiden Kansakuntien Euroopan talouskomission säännöksi, joka liitetään vuoden 1958 tarkistettuun sopimukseen, 1 artiklan 2 kohdan nojalla perustetussa hallintokomiteassa, neuvoston on hyväksyttävä kyseinen ehdotus ennen kuin yhteisö voi äänestää tällaisen sääntöehdotuksen hyväksymisen puolesta, (2) ehdotus säännöksi N- ja O-luokan säiliöajoneuvojen tyyppihyväksyntää kaatumisvakavuuden osalta koskevista yhdenmukaisista vaatimuksista poistaa sopimuspuolten välisen moottoriajoneuvojen kaupan tekniset esteet N- ja O-luokan säiliöajoneuvojen kaatumisvakavuuden osalta; mainitun säännön yhdenmukaistetut vaatimukset takaavat korkean turvallisuus- ja ympäristönsuojelutason, ja (3) kyseisestä säännöstä tulee osa ajoneuvojen tyyppihyväksyntäjärjestelmää, ja siten se täydentää voimassa olevaa yhteisön lainsäädäntöä, ON TEHNYT TÄMÄN PÄÄTÖKSEN: Ainoa artikla Euroopan yhteisö äänestää N- ja O-luokan säiliöajoneuvojen tyyppihyväksyntää kaatumisvakavuuden osalta koskevia yhdenmukaisia vaatimuksia koskevan, asiakirjaan TRANS/WP.29/1988/36 sisältyvän Yhdistyneiden Kansakuntien Euroopan talouskomission sääntöehdotuksen puolesta Yhdistyneiden Kansakuntien Euroopan talouskomission moottoriajoneuvojen valmistusta käsittelevän työryhmän 116. kokouksen yhteydessä 11 päivänä marraskuuta 1998 pidettävässä hallintokomitean kokouksessa tai tarvittaessa myöhemmin pidettävän kokouksen yhteydessä järjestettävässä äänestyksessä. (1) EYVL L 346, 17.12.1997, s. 78.
Ehdotus: Euroopan parlamentin ja neuvoston päätös taide- ja kulttuuritoimintaa koskevasta euroopan laajuisesta tukiohjelmasta 29 päivänä maaliskuuta 1996 tehdyn päätöksen N:o 719/96/EY muuttamisesta (Kaleidoskooppi-ohjelma) /* KOM/98/0539 lopull. - COD 98/0283 */



Virallinen lehti nro C 319 , 16/10/1998 s. 0014



Ehdotus Euroopan parlamentin ja neuvoston päätökseksi taide- ja kulttuuritoimintaa koskevasta Euroopan laajuisesta tukiohjelmasta tehdyn päätöksen N:o 719/96/EY muuttamisesta (Kaleidoskooppi-ohjelma) (98/C 319/06) (ETA:n kannalta merkityksellinen teksti) KOM(1998) 539 lopull. - 98/0283(COD) (Komission esittämä 24 päivänä syyskuuta 1998) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 128 artiklan, ottavat huomioon komission ehdotuksen, ottavat huomioon alueiden komitean lausunnon, noudattavat perustamissopimuksen 189 b artiklassa määrättyä menettelyä, sekä katsovat, että (1) 29 päivänä maaliskuuta 1996 tehdyllä Euroopan parlamentin ja neuvoston päätöksellä N:o 719/96/EY, taide- ja kulttuuritoimintaa koskeva Euroopan laajuinen tukiohjelma (Kaleidoskooppi) 1 päivästä tammikuuta 1996 31 päivään joulukuuta 1998, (2) mainitun päätöksen 8 artiklan kolmannessa alakohdassa säädetään, että kaikkiin toimiin olisi ryhdyttävä käyttöön otetun ohjelman keskeytymisen välttämiseksi, (3) Euroopan parlamentti ja neuvosto tekivät 28 päivänä toukokuuta 1998 ehdotuksen päätökseksi kulttuuriyhteistyön yhtenäisen rahoitus- ja ohjelmointivälineen perustamisesta 1 päivästä tammikuuta 2000 31 päivään joulukuuta 2004, ja (4) mainitun ehdotuksen hyväksymistä odoteltaessa on taattava Euroopan yhteisön kulttuuritoiminnan jatkuvuus Kaleidoskooppi-ohjelman kattamilla aloilla, OVAT PÄÄTTÄNEET SEURAAVAA: 1 artikla Muutetaan päätös N:o 719/96/EY seuraavasti: 1. Korvataan 1 artiklassa päivämäärä "31 päivään joulukuuta 1998" päivämäärällä "31 päivään joulukuuta 1999". 2. Korvataan 6 artiklassa luku "26,5 miljoonaa ecua" luvulla "34,4 miljoonaa euroa". 2 artikla Tämä päätös tulee voimaan 1 päivänä tammikuuta 1999.
Ehdotus neuvoston asetukseksi (EY) oliiviöljyalan erityistoimenpiteistä annetun asetuksen (ETY) N:o 2262/84 muuttamisesta /* KOM/98/0631 lopull. - CNS 98/0308 */



Virallinen lehti nro C 384 , 10/12/1998 s. 0022



Ehdotus neuvoston asetukseksi (EY) oliiviöljyalan erityistoimenpiteistä annetun asetuksen (ETY) N:o 2262/84 muuttamisesta (98/C 384/09) KOM(1998) 631 lopull. - 98/0308(CNS) (Komission esittämä 6 päivänä marraskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että asetuksen (ETY) N:o 2262/84 (1), sellaisena kuin se on viimeksi muutettuna asetuksella (EY) N:o 2599/97 (2), 1 artiklan 5 kohdan mukaan neuvosto määräenemmistöllä vahvistaa komission ehdotuksesta ennen 1 päivää tammikuuta 1999 toimielinten tosiasiallisten menojen rahoitusmenetelmän markkinointivuodesta 1999/2000 eteenpäin, ja oliiviöljyalan markkinajärjestelyn uudistamiseen liittyvän kolmen vuoden siirtymäkauden on päätetty alkavan markkinointivuodesta 1998/1999; toimielinten on suoritettava niille tavanomaisesti kuuluvat tehtävät siirtymäkauden aikana ja mainittua jaksoa seuraavan ensimmäisen markkinointivuoden aikana; tämän tuloksen vuoksi olisi säädettävä yhteisön osallistumisesta toimielinten menoihin kyseisen jakson osalta, jotta voidaan varmistaa toimielinten tehokas ja säännöllinen toiminta asetuksessa (ETY) N:o 2262/84 säädetyn taloudellisen riippumattomuuden mukaisesti, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2262/84 1 artiklan 5 kohdan kaksi viimeistä alakohtaa seuraavasti: "Toimielinten tosiasialliset menot katetaan kolmen vuoden ajan markkinointivuodesta 1999/2000 alkaen Euroopan yhteisöjen yleisestä talousarviosta 50-prosenttisesti. Komissio harkitsee ennen 1 päivää lokakuuta 2001, onko tarpeen ylläpitää yhteisön osallistuminen toimielinten menoihin, ja esittää tarvittaessa ehdotuksen neuvostolle. Neuvosto päättää perustamissopimuksen 43 artiklan 2 kohdassa määrättyä menettelyä noudattaen ennen 1 päivää tammikuuta 2002 kyseisten menojen mahdollisesta rahoituksesta." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 208, 3.8.1984, s. 12. (2) EYVL N:o L 351, 23.12.1997, s. 17.
Ehdotus neuvoston asetukseksi (EY) tiettyjen sitrushedelmien tuottajien tukijärjestelmästä annetun asetuksen (EY) N:o 2202/96 muuttamisesta /* KOM/98/0647 lopull. - CNS 98/0310 */



Virallinen lehti nro C 381 , 08/12/1998 s. 0009



Ehdotus neuvoston asetukseksi (EY) tiettyjen sitrushedelmien tuottajien tukijärjestelmästä annetun asetuksen (EY) N:o 2202/96 muuttamisesta (98/C 381/08) KOM(1998) 647 lopull. - 98/0310(CNS) (Komission esittämä 12 päivänä marraskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että asetuksen (EY) N:o 2202/96 (1) 5 artiklassa vahvistetaan jalostuskynnykset; näiden kynnysten ylittyminen arvioidaan niiden kolmen viimeisen markkinointivuoden aikana, kuluva markkinointivuosi mukaan luettuna, jalostettujen määrien perusteella, joista on myönnetty tukea; kun ylitys on todettu, kuluvalle markkinointivuodelle vahvistettua tukea vähennetään; tästä laskutavasta seuraa, että tietyn markkinointivuoden tuen määrä voi olla tiedossa vasta kyseisen markkinointivuoden päätyttyä; tästä tilanteesta aiheutuu suuria hankaluuksia tuottajaorganisaatioiden hallinnolle; sen vuoksi jalostuskynnyksen ylittymisestä aiheutuvat seuraukset olisi siirrettävä seuraavalle markkinointivuodelle, on tarpeen ottaa huomioon, että tiettyjä tuotteita jalostetaan koko niiden markkinointivuoden aikana: tällaisessa tapauksessa jalostuskynnyksen noudattaminen on arvioitava kolmea markkinointivuotta vastaavan ajanjakson perusteella, ja tätä asetuksen (EY) N:o 2202/96 muutosta olisi sovellettava markkinointivuodesta 1999/2000 alkaen, ON ANTANUT TÄMÄN ASETUKSEN: 1 artikla Muutetaan asetus (EY) N:o 2202/96 seuraavasti 1. Korvataan 5 artiklan 2 ja 3 kohta seuraavasti: "2. Asianomaisten tuotteiden osalta yhdelle markkinointivuodelle 3 artiklan 2 kohdan mukaisesti vahvistettua tukea vähennetään 1 prosentilla jokaista 1 kohdassa tarkoitetun jalostuskynnyksen ylitystä kohden, jos niiden jalostettujen määrien, joille on myönnetty tukea, kyseistä markkinointivuotta edeltävien kolmen markkinointivuoden keskiarvo ylittää vastaavana ajanjaksona mainitun kynnyksen. Ylitykset vastaavat yhtä prosenttia kunkin 1 kohdassa tarkoitetun kynnyksen tasosta." 2. Korvataan 6 artikla seuraavasti: "6 artikla Tämän asetuksen soveltamista koskevat yksityiskohtaiset säännöt ja erityisesti tuen maksamista, tarkastustoimenpiteitä ja seuraamuksia, markkinointivuosia, jalostettavaksi toimitetun raaka-aineen vähimmäisominaisuuksia, 5 artiklan 2 kohdassa tarkoitettua vastaavaa ajanjaksoa ja kynnysten ylittymisestä johtuvia rahallisia seuraamuksia koskevat säännöt vahvistetaan asetuksen (EY) N:o 2200/96 46 artiklassa säädettyä menettelyä noudattaen." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1999/2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 297, 21.11.1996, s. 49.
Ehdotus neuvoston asetukseksi (EY) hedelmä- ja vihannesalan yhteisestä markkinajärjestelystä annetun asetuksen (EY) N:o 2200/96 muuttamisesta ja oikaisemisesta /* KOM/98/0647 lopull. - CNS 98/0309 */



Virallinen lehti nro C 381 , 08/12/1998 s. 0008



Ehdotus neuvoston asetukseksi (EY) hedelmä- ja vihannesalan yhteisestä markkinajärjestelystä annetun asetuksen (EY) N:o 2200/96 muuttamisesta ja oikaisemisesta (98/C 381/07) KOM(1998) 647 lopull. - 98/0309(CNS) (Komission esittämä 12 päivänä marraskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että hedelmä- ja vihannesalan yhteisestä markkinajärjestelystä 28 päivänä lokakuuta 1998 annetussa neuvoston asetuksessa (EY) N:o 2200/96 (1), sellaisena kuin se on muutettuna eräiden yhdistetyn nimikkeistön koodien osalta komission asetuksella (EY) N:o 2520/97 (2), vahvistetaan hyväksyttyihin tuottajaorganisaatioihin sovellettavat säännöt; säännöissä muun muassa velvoitetaan jäsentuottajat myymään koko kyseisen tuotantonsa tuottajaorganisaatioiden välityksellä; on kuitenkin säädetty tätä velvoitetta koskevasta poikkeuksesta kuluttajalle tämän henkilökohtaisiin tarpeisiin tilalla harjoitettavan suoramyynnin osalta; poikkeus on rajoitettu enimmäismääriin; eräiden yhteisön alueiden käytäntöjen huomioon ottamiseksi on syytä ulottaa kyseinen poikkeus koskemaan muualla kuin tilalla harjoitettavaa suoramyyntiä voimassaolevien enimmäismäärien rajoissa, ranskan-, englannin-, italian-, espanjan-, portugalin- ja ruotsinkieliset toisinnot poikkeavat 15 artiklan 4 kohdan c alakohdan osalta muista kielitoisinnoista; kyseiset toisinnot olisi oikaistava, ja kyseisiin ilmaisjakelutoimiin liittyviä kuljetus-, lajittelu- ja pakkaamiskustannuksia, joista yhteisö vastaa, koskevat säännökset olisi saatettava koskemaan kaikkia markkinoilta poistettavia ja ilmaiseksi jaettavia tuotteita, ON ANTANUT TÄMÄN ASETUKSEN: 1 artikla Muutetaan asetus (EY) N:o 2200/96 seuraavasti: 1. Poistetaan 11 artiklan 1 kohdan c alakohdan 3 alakohdan ensimmäisestä luetelmakohdasta sana "tilalla". 2. Korvataan 30 artiklan 6 kohta seuraavasti: "6. Yhteisö vastaa 46 artiklassa säädettyä ilmaisjakelutoimiin liittyvistä kuljetus-, lajittelu- ja pakkaamiskustannuksista." 2 artikla (Tämä muutos koskee ainoastaan ranskan-, englannin-, italian-, espanjan-, portugalin- ja ruotsinkielisiä toisintoja.) 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 297, 21.11.1996, s. 1. (2) EYVL L 346, 17.12.1997, s. 41.